Catriona Boffard – Seks- en verhoudingsterapeut van Johannesburg:
Jy is nie ewe skielik minder vroulik of begeerlik nie, al voel jy so. Doen dinge om jouself te koester. Gaan
vir 'n skoonheidsbehandeling, besoek die haarkapper, koop nuwe lingerie, vra jou man om vir jou deur die dag sexy e-posse of SMS'e te stuur. En reageer daarop!
SARIE-leser sê …
"Ek kan nie fout vind met die raad nie, maar dit bly moeilik om my aptyt terug te kry. Dit sal vir my glad nie saak maak as ek nooit weer seks het nie. Ek doen reeds baie oefening soos die terapeut voorstel. Die hope tuinwerk, huiswerk en ver- sorging van twee gemaksugtige loseerders put my só uit dat ek saans vir niks anders as blok- raaisels kans sien nie. My man verseker my gereeld dat ek sexy is, maar ek dink hy steek sy frustrasie net goed weg. Soms probeer ek in die regte bui kom deur 'n glasie wyn te drink, en dit help darem dat ek ontspan. Ek moet hard met myself praat om nog iewers krag vandaan te kry vir die liefdespel …"